**Doplnenie materiálu MK-951/2013 -230/4266**

Dopĺňajú sa dva novelizačné body, ostatné body sa prečíslujú:

V § 5 ods. 12 sa za slovo „vytvorené“ vkladá slovo „dieťaťom“ a čiarka a za slová „právneho vzťahu k“ sa vkladajú slová „materskej škole“ a čiarka.

V § 30 ods. 1 písm. b) sa vypúšťa slovo „výhradne“ a za slovo „účinkujú“ sa vkladá slovo „deti“.

Odôvodnenie:

Tvorivej duševnej činnosti je fyzická osoba spôsobilá bez ohľadu na vek, resp. spôsobilosť na právne úkony; z toho dôvodu sa do definície školského diela dopĺňajú aj diela vytvorené deťmi v materskej škole.

Vypustenie z dôvodu nadbytočnosti a doplnenie na základe doplnenia zákonnej definície školského diela, nakoľko školským predstavením môže byť aj predstavenie organizované materskou školou.